ลุ้น SET ทะยานต่อ! รับหุ้นตปท.บวกยกแผง-ราคาน้ำมันขึ้น
ลุ้น SET ทะยานต่อ! รับหุ้นตปท.บวกยกแผง-ราคาน้ำมันขึ้น
ลุ้น SET ทะยานต่อ! รับหุ้นตปท.บวกยกแผง-ราคาน้ำมันขึ้น
30 เม.ย. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะปรับตัวขึ้นตาม Sentiment ตลาดต่างประเทศ โดยตลาดหุ้นในภูมิภาคเอเชียเช้านี้ก็เคลื่อนไหวในแดนบวกกันราว 1% ตอบรับราคาน้ำมันที่ปรับตัวขึ้น และผลประชุมธนาคารกลางสหรัฐ (เฟด) ได้ออกมาคงอัตราดอกเบี้ยนโยบายที่ระดับ 0.00-0.25% พร้อมกับยืนยันว่าจะยังคงตรึงอัตราดอกเบี้ยที่ระดับดังกล่าวไปอีกนานจนกว่าเศรษฐกิจจะฟื้นตัว นอกจากนี้ยังมีความคืบหน้ายารักษาผู้ป่วยไวรัสโควิด-19 ในสหรัฐฯด้วย
อย่างไรก็ดี ยังต้องติดตามการประชุมธนาคารกลางยุโรป (ECB) ซึ่งก็คาดว่าจะคงอัตราดอกเบี้ยนโยบาย และให้ติดตามตัวเลข PMI ภาคการผลิต และภาคบริการของจีนในเดือนเมษายน ส่วนบ้านเราก็ให้ติดตามรายงานเศรษฐกิจรายเดือนของทางธนาคารแห่งประเทศไทย (ธปท.) และติดตามผลประกอบการงวดไตรมาส 1/63 ของ PTTEP
พร้อมให้แนวรับ 1,270-1,275 จุด ส่วนแนวต้าน 1,286-1,300 จุด